Guvernul pregateste un OUG care va ingropa industria gamingului in Romania, de la 1 ianuarie

2018 Decembrie 19 PokerNews Romania

ULTIMA ORA: Prăbuşire la Bursa de la Bucureşti din cauza măsurilor fiscale anunţate de Guvern.

Guvernul Romaniei are pe ordinea de zi o Ordonanta de Urgenta care, daca va intra in vigoare, va fi inceputul sfarsitului - sau cel putin startul unei lungi perioade de hibernare - pentru industria gamingului din Romania.

Jocurile de cazinou, pariurile sportive, pokerul si orice alte jocuri de noroc vor deveni impracticabile datorita unei noi taxe impuse de aceasta ordonanta, taxa care depaseste marja bruta de profit a operatorilor si ii va obliga pe acestia sa-si inchida afacerile.

Ordonanta este publicata in forma finala pe site-ul Ministerul Finantelor Publice, urmeaza sa fie adoptata de Guvernul Dăncilă pe 25 decembrie si sa intre in vigoare de la 1 ianuarie 2019.

Odata intrata in vigoare ordonanta, operatorii in jocuri de noroc vor trebui sa plateasca o taxa de 3% pentru operatorii land-based si de 5% pentru cei online, drept "taxa de participare" la jocuri. Aceasta este definita de Codul Fiscal drept suma bruta platita de jucator pentru un joc, bani din care operatorul isi opreste rake-ul, comisionul sau orice alt fel de taxa administrativa.

Aceasta inseamna ca fiecare mana de poker, spin de ruleta sau pariu sportiv plasate online vor fi impozitate cu cate 5% de catre ANAF, din suma totala mizata de jucator.

Situatia pokerului

Concret, la jocul de poker, fiecare suma mizata la o mana de cash va fi purtatoare de impozit datorat statului, in valoare de 5%. Acest impozit depaseste cu mult rake-ul perceput de site-ul online (mai ales la mize mai mari unde rakeul este limitat la un "cap"), ceea ce va face jocurile de cash online imposibile din ratiuni de fiscalitate.

La turneele de poker, situatia pare putin mai usoara pentru operator: de pilda, la un turneu de 215$, acesta va datora statului 5%, adica 10,75$, bani pe care camera de poker i-ar putea acoperi din taxa de turneu de 15$. Insa profitul rezultat este insuficient pentru restul taxelor datorate de operator, astfel, incat, daca un site de poker isi inchide sectiunea de cash pentru jucatorii romani, va trebui sa se retraga de tot de pe piata din motive de nerentabilitate.

Cazinourile si pariurile sportive

Nici la restul jocurilor de cazinou sau la pariuri situatia nu este mai putin dramatica. De pilda, marjele de profit ale casei la ruleta si blackjack, regina si regele jocurilor de noroc, sunt de 2,7%, respectiv 0,28% - marje mult sub impozitul datorat pe "taxa de participare", adica pe suma mizata la un spin sau la un deal. Nici sloturile nu vor ramane o solutie pentru jucatori, caci si aici marja este sub nivelul taxei impuse de ordonanta. La pariuri, "linia" stabilita de bookmakeri se invarte intre 1% si 9%, insa mediana este deasemeni sub 5% datorita cotelor speciale, evenimentelor cu mare participare si promotiilor, ceea ce a ridicat in picioare si operatorii din acest domeniu, conform site-ului de pariuri gnttips.

Romania devine astfel, dupa aceasta ordonanta, o "gaura neagra" in jurisdictiile reglementate in domeniul gamingului. Operatorii vor fi nevoiti sa isi inceteze oferta de servicii si se vor retrage - temporar sau definitiv - de pe piata romaneasca.

Efecte devastatoare pentru toate partile implicate

Dupa calculele facute de Sorin Constantinescu, CEO PokerFest dar si presedinte al Asociatiei Cazinourilor din Romania, efectele ordonantei vor fi devastatoare pentru toti factorii implicati: stat, populatie si industrie.

Din calculele lui Constantinescu, odata cu retragerea operatorilor, statul va pierde cel putin 700 milioane de euro pe an (conform calculelor pe 2017, insa de fapt si mai mult, deoarece industria gamingului este in crestere de la un an la altul).

Sorin Constantinescu: "Clar, de la 1 ianuarie, toata lumea va inchide".

Efectul social va fi deasemeni unul cu impact negativ major si pentru populatie si pentru bugetul de stat. Cele cateva zeci de mii de angajati in industrie vor intra in somaj daca nu vor reusi sa se reprofileze. Balanta financiara a statului va fi astfel afectata in doua moduri: pe langa incetarea contributiilor din salarii, cei care vor ingrosa randul somerilor de la 1 ianuarie vor deveni asistati social, aceasta implicand costuri imense pentru bugetul de stat.

Industria gamingului va intra intr-o "iarna nucleara" pe o perioada de timp cel putin egala cu pastrarea efectelor ordonantei. Chiar daca aceasta va fi abrogata ulterior in urma unui acces de realism din partea guvernantilor sau a unei schimbari de putere politica, renasterea industriei gamingului va lua timp si este foarte probabil ca unii operatori sa-si stearga Romania din agenda ca piata potentiala din cauza instabilitatii legislative. Costurile de inghetare si restartare a unei afaceri la asemenea nivel sunt esentiale in decizia de a intra pe o piata nationala.

Alte domenii economice strategice, afectate profund

Ordonanta nu afecteaza numai domeniul gamingului, ci si pe cel bancar sau energetic. Bancile vor fi taxate cu o "taxă pe lăcomie", asa cum este literal numita in forma finala a proiectului, pe motivul ca acestea manipuleaza dobanda ROBOR (fapt infirmat de expertii financiari), iar preturile la exploatarea energiei electrice si gazelor vor fi plafonate, ceea ce va determina importuri masive la preturi mult mai mari (se estimeaza ca efectul ordonantei va genera scumpiri cu pana la 40-50% la energie si gaze).

Ba chiar, Sorin Constantinescu ne-a dezvaluit ca procentajul initial al taxei de participare ar fi fost de 10%, si cu multe si nesfarsite insistente si discutii s-a coborat la 5% - insuficient insa pentru supravietuirea industriei.

Ce urmeaza pentru jucatori?

Chiar daca ordonanta are reverberatii mult mai grave in intreaga economie romaneasca, ne punem problema noastra, punctuala, a jucatorilor de poker: ce se va intampla mai departe, in asemenea conditii, pentru jucatori (alaturi de restul efectelor acestei ordonante asupra intregii populatii)?

Acestia se vor alatura intregii comunitati a gamerilor online si vor accesa camerele nelicentiate de pe piata neagra prin sisteme VPN, tehnic imposibil de urmarit si blocat de catre ONJN.

Astfel, pe langa efectul nefast asupra bugetului Romaniei (spre un miliard de euro contributii potentiale in 2019), jucatorii insisi vor deveni clientii usor de inselat ai operatorilor obscuri din paradisurile fiscale care nu garanteaza depozitele de bani, nu asigura corectitudinea sanselor si nu sunt responsabile legal si penal de nimic.

Ce este acest OUG?

De ce totusi aceasta decizie aparent absurda (nerentabila pentru niciunul din factorii implicati)? Sorin Constantinescu a opinat ca bugetul Romaniei pe urmatorul an avea urgenta nevoie de niste cifre pozitive pentru a fi adoptat de Parlament, si singura solutie a fost inventarea unor potentiale incasari la buget care sa echilibreze balanta estimata, pentru a se legitima astfel continuitatea guvernului la putere - incasari care in realitate nu se vor putea matematic obtine de la operatorii din energie, banci, gaming si multinationale pusi in incapacitate sa-si mai continue activitatea in conditii fiscale atat de ostile.

Cu dezolare publicam acest material. Este un final de an negru pentru comunitatea pokerului romanesc - si nu numai. Nu ne ramane decat sa speram la o revenire la ratiune a celor care fac si promulga astazi legile in Romania.

Explicatiile lui Sorin Constantinescu

Pentru detalii si explicatii privind efectele acestui OUG ce va intra in vigoare de la 1 ianuarie, l-am contactat pe Sorin Constantinescu si ii redam mai jos comentariile:

Extras din proiectul de OUG

Iata mai jos extrasul din proiectul de ordonanta privitor la domeniul gamingului:

Art. 53 - (1) Începând cu 01.01.2019 organizatorii de jocuri de noroc prevăzuți în Ordonanța de urgență a Guvernului nr. 77/2009 privind organizarea şi exploatarea jocurilor de noroc, aprobată cu modificări și completări prin Legea nr. 246/2010, cu modificările și completările ulterioare, au obligația de a plăti o taxă anuală reprezentând 3% din totalul taxelor de participare încasate în anul precedent, cu excepția organizatorilor de jocuri de noroc la distanță sau jocuri de noroc on line care au obligația de a plăti o taxă anuală de 5% din totalul taxelor de participare încasate în anul precedent.

(2) Organizatorii de joc prevăzuți la alin.(1), personal sau prin reprezentantul său autorizat definit potrivit OUG nr.77/2009, calculează, declară şi plătesc taxa la bugetul de stat până la data de 25 inclusiv a lunii februarie a anului fiscal următor celui în care s-a încasat taxa de participare.

(3) Organizatorul de jocuri de noroc care se înființează în cursul anului are obligația de a plăti o taxă lunară reprezentând 3% din totalul taxelor de participare încasate în luna precedentă, cu excepția organizatorilor de jocuri de noroc la distanță sau jocuri de noroc on line care au obligația de a plăti o taxă lunară de 5% din totalul taxelor de participare încasate în luna precedentă. Taxa se calculează, se declară şi se plătește la bugetul de stat până la data de 25 inclusiv a lunii următoare celei în care s-au încasat taxele de participare. În această situație taxa anuală nu se va mai datora în anul următor celui de înființare.

(4) Modalitatea de calcul, declarare și plată a taxei prevăzută la alin.(1) și (3) se stabilește prin ordin comun al președintelui ONJN și al președintelui ANAF.

Ramaneti alaturi de noi pentru a afla primii cele mai bune informatii, strategii si promotii din poker facandu-va cont pe Pokernews Romania sau direct de pe Facebook! Urmariti-ne pe iOS, Android sau iPad.